VENDIM
Nr. 126, datë 16.8.2017

MBI FILLIMIN E PROCEDURËS PËR LICENCIMIN E SHOQËRISË ALBGAZ SHA NË AKTIVITETIN E SHPËRNDARJES SË GAZIT NATYROR

Në mbështetje të neneve 4, pika 50 dhe nenit 22, pika 2, germa “b” dhe nenit 50 të ligjit nr. 102/2015 “Për sektorin gazit natyror”,  si dhe neneve 4, pika 1, germa “a”; nenit 5; nenit 8; nenit 9 pika 1, germat
“a”, “b”, “c”, “d”, “e”; pika 2, germa “a” dhe nenit 10, pikat 1 dhe 3 të “Rregullores për procedurat dhe
afatet për dhënien, modifikimin, transferimin, rinovimin dhe heqjen e licencave në sektorin e gazit natyror”; nenit 19, pika 1, germa “a” të “Rregullores për organizimin, funksionimin dhe procedurat e
ERE-s”, miratuar me vendimin e bordit nr. 96, datë 17.6.2016, bordi i Entit Rregullator të Energjisë
(ERE), në mbledhjen e tij të datës 16.8.2017, mbasi shqyrtoi relacionin për fillimin e procedurës për
licencimin e shoqërisë “Albgaz” sh.a., në aktivitetin e shpërndarjes së gazit natyror, të përgatitur nga
Drejtoria e Licencimit dhe Monitorimit të Tregut,
konstatoi se:

Aplikimi  i  shoqërisë  “Albgaz”  sh.a.  plotëson  pjesërisht  kërkesat  e  parashikuara  nga  ERE  në
“Rregulloren për procedurat dhe afatet për dhënien, modifikimin, transferimin, rinovimin dhe heqjen e
licencave në sektorin e gazit natyror”, si më poshtë:
Formati dhe dokumentacioni për aplikim është plotësuar nga aplikanti si më poshtë:
Neni 9, pika 1:
- germa “a” (tipi i aplikimit) plotësuar;
- germa “b” (informacion i përgjithshëm për aplikantin) plotësuar;
- germa “c” (të dhënat mbi aplikantin) plotësuar;
- germa “d” (dokumentacioni ligjor, administrativ dhe pronësor), plotësuar si më poshtë:
- pika “i” (akti i regjistrimit në QKB) plotësuar;
- pika “ii” (struktura organizative/lista e personelit) plotësuar;
- pika “iv” (identiteti i të gjithë personave që kanë interes pronësor tek aplikanti më të madh dhe të
barabartë me 5%) pa plotësuar;
- pika “v” (dokumentacioni që tregon titujt e pronësisë mbi asetet që ka... për të kryer funksionet ose
plotësuar detyrimet nën licencën e kërkuar). Subjekti ka depozituar në ERE listën e aseteve në zbatim të urdhrit të ministrit të Zhvillimit Ekonomik, Turizmit, Tregtisë dhe Sipërmarrjes nr. 550/1, datë 2.2.2016,
që do të shërbejë për krijimin e Qendrës së Transmetimit dhe Shpërndarjes së Gazit, si dhe disa certifikata pronësie për prona që i përkasin ende Albpetrolit dhe që pritet të regjistrohen në emer të
“Albgaz” sh.a.
- Pika “vi” (lejet dhe autorizimet mjedisore) pa plotësuar.
- Germa “e” (dokumentacioni dhe garancitë financiare dhe fiskale), plotësuar si më poshtë:
- “i” (deklarime prej autoriteteve për pagesat e detyrimeve fiskale dhe sigurimeve shoqërore...) Subjekti
ka depozituar në ERE vetëm vërtetimin e Drejtorisë së Përgjithshme të Tatimeve, i cili konfirmon se subjekti nuk ka detyrime tatimore deri në datë 19.7.2017. Mungon deklarata e sigurimeve shoqërore.
- “ii” (bilancet financiare të audituara...për tre vitet e fundit). Duke qenë se viti financiar 2017 nuk është mbyllur ende, shoqëria Albgaz sh.a. nuk mund të depozitojë në këtë moment bilance financiare
pranë ERE-s, duke qenë një shoqëri e krijuar para pak muajsh.
- “v” (vërtetimi i kryerjes së pagesës ndaj ERE-s, tarifë aplikimi), kryer pagesa pranë ERE-s.
- “vi” (plan biznesi...) Subjekti ka depozituar në ERE një program zhvillimi ekonomik për vitin
2017, në pritje të depozitimit të një plani biznesi.
- “vii” (nëse aplikanti ka synim të përdorë një shoqëri menaxhimi për operacionet e tij ditore,

duhet të këshillohet me ERE-n dhe të japë garanci performance për kryerjen me besueshmëri të veprimeve të kësaj shoqërie menaxhimi). Nuk është dhënë asnjë informacion për këtë nga shoqëria.
Dokumente specifike për llojin e licencës, është plotësuar nga aplikanti si më poshtë:
Neni 9, pika 2, germa “b”:
Licenca për shpërndarjen e gazit natyror:
Informacion me të dhëna të përgjithshme dhe teknike të projektit që përfshijnë sa vijon:
i) Vendndodhjen e instalimeve dhe gjurmën e tubacioneve përfshirë hartën topografike. Pa plotësuar.
ii) Zonën gjeografike të mbuluar nga aplikimi. Pa plotësuar.
iii) Kapacitetin maksimal teknik të kontraktuar dhe të disponueshëm në të gjitha pikat e hyrjes (in take)
në sistem dhe të daljes (off take) prej sistemit dhe ndërlidhjet e tij me rrjetet e tjera të transmetimit dhe shpërndarjes, impiantet e magazinimit, prodhimit dhe terminalet e GNL-së. Pa plotësuar.
iv) Volumet e projektuara ditore për t'u përpunuar sipas vlerësimeve të aplikantit. Pa plotësuar.
v) Standardet teknike, presionet maksimale të projektuara, kërkesat e komprimimit dhe karakteristikat
e tjera teknike të makinerive dhe pajisjeve teknike që do të instalohen. Pa plotësuar.
vi) Presionet e punës të projektuara mbështetur në vlerësimet e aplikantit. Pa plotësuar.
vii) Kategoritë e konsumatorëve dhe livrimet e projektuara. Pa plotësuar. viii) Vendndodhjet e matësve dhe specifikimet. Pa plotësuar.
ix) Planet e aromatizimit përfshirë vendndodhjet. Pa plotësuar. x) Dëshmi të kontratave/angazhimeve. Pa plotësuar.

xi) Kërkesat e pritshme për hyrje prej palëve të treta ose çdo kërkesë e pritshme për përjashtim nga e drejta për hyrjen e palëve te treta sikurse çdo vendim i dhënë më parë për përjashtim prej
detyrimit të dhënies së të drejtës së hyrjes për infrastrukturat e reja sipas ligjit nr. 102/2015, “Për
sektorin e gazit natyror”. Pa plotësuar.
xii) Lidhjet ndërrajonale dhe parametrat e operimit të OSSH-së fqinje nëse është e përshtatshme.
Pa plotësuar.
xiii) Aftësia për lëvizjen në kah të kundërt nëse është e përshtatshme. Pa plotësuar.
xiv) Punët e aplikantit për: a) zgjidhjen teknike të propozuar; b) vlerësimin e ndikimit mjedisor; c)
vlerësimin  e  kostos;  d)  parashikimet  ekonomike,  duke  përfshirë  mënyrat  e  financimit  të  cilat
justifikojnë planin e biznesit për projektin e shpërndarjes të gazit natyror të përgatitura nga një firmë e specializuar inxhinierike. Pa plotësuar.
xv) Programin e punës për zbatimin e projektit dhe jeta e pritshme e projektit. Pa plotësuar.
xvi) Planet vjetore të investimit për përmirësimin, zgjerimin ose modifikime të tjera të sistemit të
shpërndarjes për një periudhe jo më pak se 5 vjet prej datës efektive të licencës në përputhje me legjislacionin në fuqi. Pa plotësuar.
xvii) Programi i parashikuar i mirëmbajtjes së sistemit të shpërndarjes. Pa plotësuar.
xviii) Sasia mesatare e gazit natyror që parashikohet për t’u shpërndarë gjatë një viti mbështetur
në një program tipik mujor. Pa plotësuar.
Për  dokumentacionin  e  munguar  do  të  njoftohet  subjekti  që  në  bazë  të  rregullores  “Për
procedurat dhe afatet për dhënien, modifikimin, transferimin, rinovimin dhe heqjen e licencave në sektorin e gazit natyror”, neni 10, pika 9 dhe neni 11, pika 1, t’i paraqesë këto në ERE, brenda
afateve.
Për gjithë sa më sipër, bordi i ERE-s

VENDOSI:

1. Të fillojë procedurën për licencimin e shoqërisë “Albgaz” sh.a. në aktivitetin e shpërndarjes së gazit natyror.
2. Drejtoria e e Licencimit dhe Monitorimit të Tregut të njoftojë subjektin e interesuar për

vendimin e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.
KRYETARI
Petrit Ahmeti
